แบงก์โน้ตส์
เรื่องของเหรียญกษาปณ์ เห็นว่าเหรียญเล็กๆ แต่ไม่ใช่เรื่องเล็ก
8 มี.ค. 2555

เรื่องมันหย่ายยย...
เรื่องของเหรียญกษาปณ์ เห็นว่าเหรียญเล็กๆ แต่ไม่ใช่เรื่องเล็ก
ทั้งความสำคัญด้านเศรษฐกิจ หากเหรียญมีน้อย มีไม่พอ ทำให้เงินเฟ้อพุ่งได้ง่ายๆ เหมือนกัน




 
ในด้านการกระจายเหรียญก็ไม่หมู จะทำให้ทั่วถึงเพียงพอไม่ใช่เรื่องง่าย
ทำให้ล่าสุด เฮีย นริศ ชัยสูตร อธิบดีกรมธนารักษ์ ต้องจับมือกับ ธัชพล กาญจนกูล รองผู้อำนวยการธนาคารออมสินอาวุโส กลุ่มลงทุนและบริหารเงิน ร่วมลงนามในบันทึกข้อตกลงในการให้บริการรับแลกและจ่ายแลกเหรียญกษาปณ์ให้ประชาชนทั่วไป 
ธนาคารออมสินจะเริ่มเปิดให้บริการรับแลกและจ่ายแลกเหรียญกษาปณ์ให้กับประชาชนทั่วไปในพื้นที่ภาคตะวันออกเฉียงเหนือเป็นภาคแรก รวมกว่า 190 สาขาใน 20 จังหวัด ไล่จากขอนแก่น อุดรธานี หนองคาย มหาสารคาม กาฬสินธุ์ ร้อยเอ็ด เลย ชัยภูมิ นครราชสีมา สกลนคร นครพนม หนองบัวลำภู บึงกาฬ อุบลราชธานี ศรีสะเกษ มุกดาหาร อำนาจเจริญ ยโสธร สุรินทร์ และบุรีรัมย์ ตั้งแต่เดือน มี.ค.นี้เป็นต้นไป และจะครบ 77 จังหวัดทั่วประเทศในเร็วๆ นี้
การดำเนินการในครั้งนี้ถือได้ว่าเป็นการพัฒนารูปแบบการให้บริการรับแลกและจ่ายแลกเหรียญ โดยให้ธนาคารออมสินเป็นผู้ให้บริการแทนคลังจังหวัด จะทำให้มีหน่วยบริการเพิ่มมากขึ้น 
ประชาชนได้สะดวกและทั่วถึงยิ่งขึ้น
แฮ่ๆ คิดค่ารับแลกและนับเหรียญป่ะเพ่...